Alex Raisbeck

Alexander Galloway Raisbeck (1878–1949) var en skotsk fotballspiller. Han spilte som forsvarsspiller.

Raisbeck startet sin karriere i Hibernian og Stoke før han ble hentet til Liverpool av manager Tom Watson for £350 6. mai 1898.

Han fikk sin debut for de røde 3. september samme år i hjemmekampen mot The Wednesday i en kamp Liverpool vant 4–0 foran 18 000 tilskuere på Anfield. Han scoret sitt første mål for klubben 11. februar 1899 i hjemmekampen i FA-Cupen mot Newcastle i en kamp Liverpool vant 3–1. På dette tidspunkt hadde han blitt utnevnt til lagets kaptein, noe han var frem til han forlot klubben i 1909.

Raisbeck ledet laget til ligamesterskapet i 1. divisjon i sesongene 1900/1901 og 1905/1906 i tillegg til lagets seier i 2. divisjon i sesongen 1904/1905.

16. august 1909 skrev han under for Partick Thistle. Han spilte også for Hamilton Academical før han la opp som spiller.

I 1921 ble han utnevnt som manager for Bristol City hvor han var med å lede laget til seier i 3. divisjon. Han var senere også manager for Halifax, Chester og Bath. Han returnerte senere tilbake til Liverpool hvor han ble ansatt som speider for Merseyside-klubben.

Han døde i 1949, 71 år gammel.

 Statistikk 
 Som spiller 
 Kamper 
Liverpool
 1898–1909: Ligakamper – mål: 312 kamper – 18 mål.
 1898–1909: Totalt kamper – mål: 349 kamper – 9 mål.

Partick Thistle
 1909–1914: Totalt kamper – mål: 138 kamper – 18 mål.


 1900–1907: Landskamper – mål:8 kamper – 0 mål.

 Medaljer 
Liverpool
 1900/1901: Ligamester 1. divisjon.
 1904/1905: Ligamester 2. divisjon.
 1905/1906: Ligamester 1. divisjon.

 Som manager 
 1921–1929: Bristol City
 Ligamester 3. divisjon.
 1930–1936: Halifax
 1936–1938: Chester

 Se også 
 Statistikk om Liverpool FC.

 Referanser 

 Eksterne lenker 

 Profil på Liverpools offisielle hjemmeside
 Profil på LFChistory.net 

Kategori:Skotske fotballspillere
Kategori:Skotske fotballtrenere
Kategori:Fotballspillere for Hibernian FC
Kategori:Fotballspillere for Stoke City FC
Kategori:Fotballspillere for Liverpool FC
Kategori:Fotballspillere for Partick Thistle FC
Kategori:Fotballtrenere for Hamilton Academical FC
Kategori:Fotballtrenere for Bristol City FC
Kategori:Fotballtrenere for Halifax Town FC
Kategori:Fotballtrenere for Chester City FC
Kategori:Fotballtrenere for Bath City FC
Kategori:Personer fra Stirling